laion/Wikipedia-Exotic huggingface dataset:
সূরা কলম

সূরা আল-কলম (আরবি ভাষায়: القلم) মুসলমানদের ধর্মীয় গ্রন্থ কুরআনের ৬৮ তম সূরা, এর আয়াত অর্থাৎ বাক্য সংখ্যা ৫২ এবং রূকু তথা অনুচ্ছেদ সংখ্যা ২। সূরা আল-কলম মক্কায় অবতীর্ণ হয়েছে। এই সূরাটির নামটি গৃহীত হয়েছে এর মধ্যস্থ القلم (‘কলম‌’) শব্দটি থেকে; আবার, এর প্রথম শব্দ 'নুন' (ن) অনুসারেও একে ডাকা হয়। এটিও মক্কী জীবনের প্রথম দিকে নাযিল হওয়া সূরা সমূহের অন্যতম। তবে এর বিষয়বস্তু থেকে স্পষ্ট হয় যে, এ সূরাটি যে সময় নাযিল হয়েছিলো তখন মক্কা নগরীতে রসূলুল্লাহ সাল্লাল্লাহু আলাইহি ওয়া সাল্লামের বিরোধিতা বেশ তীব্র হয়ে উঠেছিলো। "সূরার নামকরণ"। www.banglatafheem.com। তাফহীমুল কোরআন, ২০ অক্টোবর ২০১০। ২৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৫।  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ কুরআন প্রবেশদ্বার
সূরা মাআরিজ

সূরা আল-মাআরিজ‌ (আরবি ভাষায়: المعارج) মুসলমানদের ধর্মীয় গ্রন্থ কুরআনের ৭০ তম সূরা, এর আয়াত অর্থাৎ বাক্য সংখ্যা ৪৪ এবং রূকু তথা অনুচ্ছেদ সংখ্যা ২। সূরা আল-মাআরিজ মক্কায় অবতীর্ণ হয়েছে। এই সূরাটির তৃতীয় আয়াতের ذِي الْمَعَارِجِ বাক্যাংশের الْمَعَارِجِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المعارج (‘মাআরিজ’) শব্দটি আছে এটি সেই সূরা। কাফেররা কিয়ামত, আখেরাত এবং দোযখ ও বেহেশত সম্পর্কিত বক্তব্য নিয়ে বিদ্রুপ ও উপহাস করতো এবং মুহাম্মদকে এই মর্মে চ্যালেঞ্জ করতো যে, তুমি যদি সত্যবাদী হয়ে থাকো আর তোমাকে অস্বীকার করে আমরা জাহান্নামের শাস্তিলাভের উপযুক্ত হয়ে থাকি তাহলে তুমি আমাদেরকে যে কিয়ামতের ভয় দেখিয়ে থাকো তা নিয়ে এসো। যে কাফেররা এসব কথা বলতো এ সূরায় তাদের সতর্ক করা হয়েছে এবং উপদেশ বাণী শোনানো হয়েছে। তাদের এ চ্যালেঞ্জের জবাবে এ সূরার গোটা বক্তব্য পেশ করা হয়েছে। সূরার প্রথমে বলা হয়েছে, "প্রার্থনাকারী শাস্তি প্রার্থনা করছে। মুহাম্মদের দাওয়াত অস্বীকারকারীর ওপর সে শাস্তি অবশ্যই পতিত হবে। আর যখন আসবে তখন কেউ তা প্রতিরোধ করতে পারবে না। তবে তার আগমন ঘটবে নির্ধারিত সময়ে। আল্লাহর কাজে দেরি হতে পারে। কিন্তু তার কাছে অবিচার হবেনা। কিন্তু আমি দেখছি তা অতি নিকটে"। পরিশেষে মক্কার কাফেরদের সাবধান করা হয়েছে - "যারা মুহাম্মদকে বিদ্রুপ ও উপহাস করত। তাদেরকে বলা হয়েছে "যদি তোমরা তাকে না মানো তাহলে আল্লাহ অন্যদেরকে তোমাদের স্থলাভিষিক্ত করবেন। মুহাম্মদ এই বলে উপদেশ দেয়া যেন তিনি এসব উপহাস- বিদ্রুপের তোয়াক্কা না করেন। এরা যদি কিয়ামতের লাঞ্ছনা দেখার জন্যই জিদ ধরে থাকে তাহলে তাদেরকে এ অর্থহীন তৎপরতায় লিপ্ত থাকতে দিন। তারা নিজেরাই এর দুঃখজনক পরিণতি দেখতে পাবে।" "সূরার নামকরণ"। www.banglatafheem.com। তাফহীমুল কোরআন, ২০ অক্টোবর ২০১০। ২৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৫।  "Tanzil - Quran Navigator | القرآن الكريم"। tanzil.net। সংগ্রহের তারিখ ২০২০-১২-২১।  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ কুরআন প্রবেশদ্বার
শাহ্‌ আব্দুর রউফ কলেজ

সরকারি শাহ্‌ আব্দুর রউফ কলেজ রংপুর জেলার পীরগঞ্জ উপজেলায় অবস্থিত জাতীয় বিশ্ববিদ্যালয়ের অধীনে একটি সরকারি কলেজ। ১৯৭০ সালে এই মহাবিদ্যালয়টি প্রতিষ্ঠিত হয় । রংপুর-বগুড়া মহাসড়কের পীরগঞ্জ উপজেলার বাসষ্ট্যাণ্ড থেকে সোজা পশ্চিম দিকে শাহ্ আব্দুর রউফ কলেজ অবস্থিত। এই মহাবিদ্যালয়টি অত্র উপজেলার পাশাপাশি আশেপাশের উপজেলার শিক্ষায় গুরুত্বপূর্ণ অবদান রেখে চলেছে । ২০১৮ সালের আগস্টে কলেজটির উচ্চমাধ্যমিক লেভেল সরকারিকরণ করা হয়। এই কলেজটির উচ্চমাধ্যমিকের পাশাপাশি ২০২৩ সালে স্নাতক লেভেল সরকারী করা হয়েছে। রংপুর জেলার পীরগঞ্জ উপজেলার একটি প্রাচীন জনপদ। এই জনপদের বসবাসকারী অধিকাংশ মানুষ দরিদ্র সীমায় বসবাস করে। তাদের ছেলে মেয়েদের শিক্ষাদানের উদ্দেশ্যে বিশিষ্ঠ রাজনীতিবিদ জনাব কাজী আব্দুল হালিমের নেতৃত্বে বিভিন্ন ব্যক্তিবর্গের প্রচেষ্টায় শাহ্‌ আব্দুর রউফ কলেজ স্থাপিত হয় । মহাবিদ্যালয়ের মোট শিক্ষার্থী সংখ্যা ৫১৬০। এর মধ্যে উচ্চমাধ্যমিকে তিন বিভাগ মিলে (মানবিক, বিজ্ঞান, বাণিজ্য) ৬৭০ জন , ডিগ্রী (পাশ)তে ১২৯০ এবং স্নাতক (সম্মান) এ ৩২০০ জন শিক্ষার্থী অধ্যয়নরত আছে । "সরকারি হলো দুই কলেজ"। বাংলাদেশ জার্নাল। ২৩ জুলাই ২০১৯। সংগ্রহের তারিখ ১১ জুলাই ২০২০।  "সরকারি হচ্ছে ১৯৯ কলেজ"। বাংলাদেশ প্রতিদিন।  "শাহ্ আব্দুর রউফ কলেজ"। pirgonjup.rangpur.gov.bd। [স্থায়ীভাবে অকার্যকর সংযোগ]
নাট্যকেন্দ্র

নাট্যকেন্দ্র বাংলাদেশের ঢাকায় প্রতিষ্ঠিত একটি প্রথম সারির বাংলা মঞ্চনাট্যদল। ১৯৯০ সালে মঞ্চ অভিনেতা ও নির্দেশক তারিক আনাম খান এর নেতৃত্বে দলটি প্রতিষ্ঠিত হয়। ১১ই অক্টোবর, ১৯৯০ সালে ঢাকার জার্মান সাংস্কৃতিক কেন্দ্রে দলটির উদ্বোধন হয়। দিনটিকে স্মরণীয় করতে এ দিন একটি রঙিন প্রকাশনা প্রকাশ করে নাট্যকেন্দ্র। প্রথম মঞ্চ নাটক ছিল বিচ্ছু বিচ্ছু | মূলরচনা- মলিয়ের, 'দ্যাট স্কাউড্রেল স্ক্যাপিঁ' অবলম্বনে, রূপান্তর ও নির্দেশনা- তারিক আনাম খান | ১৯৯১ তুঘলক | মূলরচনা- গিরিশ কারনাড, অনুবাদ- চিত্তরঞ্জন ঘোষ ও স্বপন মজুমদার, নির্দেশনা- তারিক আনাম খান | সুখ | রচনা- আবদেল মোনেম সেলিম, রূপান্তর ও নির্দেশনা- তারিক আনাম খান | জেরা | রচনা- ফরিদ কামিল, রূপান্তর ও নির্দেশনা- তারিক আনাম খান | হয়বদন | রচনা- গিরিশ কারনাড, অনুবাদ- শঙ্খ ঘোষ, নির্দেশনা- তৌকির আহমেদ | ক্রুসিবল | মূলরচনা- আর্থার মিলার, অনুবাদ- তাহমিনা আহমেদ, নির্দেশনা- তারিক আনাম খান | আরজ চরিতামৃত | রচনা- মাসুম রেজা, নির্দেশনা- তারিক আনাম খান | প্রতিসরণ | রচনা ও নির্দেশনা- তৌকির আহমেদ | প্রজাপতি | মূলরচনা- থর্নটন ওয়াইল্ডার, 'দ্য ম্যাচমেকার' অবলম্বনে, ভাষান্তর ও নির্দেশনা- তারিক আনাম খান | ডালিমকুমার | রচনা- শুভাশিষ সিনহা, নির্দেশনা- ইউসুফ হাসান অর্ক | মৃত মানুষের ছায়া | মূলরচনা- হেনরিক ইবসেন, 'জন গ্যাব্রিয়েল বর্কম্যান' অবলম্বনে, নির্দেশনা- তারিক আনাম খান | দুই যে ছিল এক চাকর | মূলরচনা- কার্লো গোলদোনি, ‘দ্য সার্ভেন্ট অব টু মাস্টারস’ অবলম্বনে, রূপান্তর ও নির্দেশনা- তারিক আনাম খান | বন্দুকযুদ্ধ | মূলরচনা- আলফ্রেড ফারাগ, 'দ্য ট্র্যাপ' অবলম্বনে, রূপান্তর ও নির্দেশনা- তারিক আনাম খান | গাধার হাট | মূলরচনা- তৌফিক আল হাকিম, 'দ্য ডঙ্কি মার্কেট' অবলম্বনে, রূপান্তর ও নির্দেশনা- তারিক আনাম খান | পুণ্যাহ | রচনা- বদরুজ্জামান আলমগীর, নির্দেশনা- ইউসুফ হাসান অর্ক | ২০২২ "দুই যুগে নাট্যকেন্দ্র:দৈনিক আমাদের সময়"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৫।  "নতুন করে পুরনো নাটক"। কালের কন্ঠ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৫।  "এনএসডি ঊৎসবে নাট্যকেন্দ্র: দৈনিক প্রথম আলো"। ২০১৭-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৮-২০।  "নতুনদেশে প্রকাশিত নিবন্ধ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৯।
মেলবোর্ন ক্রিকেট ক্লাব

মেলবোর্ন ক্রিকেট ক্লাব (এমসিসি) অস্ট্রেলিয়ার মেলবোর্নভিত্তিক ক্রীড়া ক্লাব। ১৮৩৮ সালে ক্লাবটি গঠিত হয়। অস্ট্রেলিয়ার অন্যতম প্রাচীন ক্রীড়া ক্লাবরূপে এর পরিচিতি রয়েছে। মেলবোর্ন ক্রিকেট গ্রাউন্ডের ব্যবস্থাপনা ও উন্নয়নের সাথে এমসিসি জড়িত। সরকার কর্তৃক নিয়োগকৃত এমসিজি ট্রাস্ট ও সংসদীয় অধ্যাদেশ বলে এটি পরিচালিত হয়। ক্লাবের সাথে জড়িত সদস্যগণ স্টেডিয়াম থেকে প্রাপ্ত ২০% অর্থ পেয়ে থাকেন। ১৮৫৯ সালে এর সদস্যগণ অস্ট্রেলীয় রুলস ফুটবল পরিচালনার্থে খসড়া নিয়ম রচনা করেন। ১৮৭৭ সালে টেস্ট ক্রিকেটের ইতিহাসে অস্ট্রেলিয়া ও ইংল্যান্ডের মধ্যকার প্রথম টেস্ট খেলা পরিচালনা করে। ১৯৭১ সালে এখানেই সর্বপ্রথম একদিনের আন্তর্জাতিক অনুষ্ঠিত হয়েছিল। ক্রিকেটের পাশাপাশি গল্ফ, ল্যাক্রোজ, বেসবল, টেনিস, লন বল, রিয়্যাল টেনিস, শ্যুটিং, ফিল্ড হকি ও স্কোয়াশের ন্যায় ক্রীড়াগুলোও এমসিসি পরিচালনা করে থাকে। ২০০৯ সাল থেকে মেলবোর্ন ফুটবল ক্লাব এ ক্লাবের ছত্রচ্ছায়ায় পরিচালিত হচ্ছে যা ১৮৮৯-১৯৮০ পর্যন্ত সক্রিয় ছিল। ১ ডিসেম্বর, ১৯৯৯ তারিখে এমসিসি শতাব্দীর সেরা ক্রিকেট দল ঘোষণা করে। ১৯০৬-০৭ মৌসুম থেকে ক্লাবের পক্ষে কমপক্ষে একটি মৌসুমে অংশগ্রহণকারী ক্রিকেটারগণ এতে অংশগ্রহণের জন্য বিবেচিত ছিলেন। কেবলমাত্র রবার্ট টেম্পলটন অস্ট্রেলিয়ার পক্ষে কোন টেস্টে অংশগ্রহণ করেননি। দলের সদস্য নিম্নরূপ: বিল পন্সফোর্ড কলিন ম্যাকডোনাল্ড ডিন জোন্স হান্টার হেন্ড্রি পল শিহান ওয়ারউইক আর্মস্ট্রং (অঃ) হিউ ট্রাম্বল রবার্ট টেম্পলটন ম্যাক্স ওয়াকার হ্যান্স ইবলিং বার্ট আয়রনমোঙ্গার ভার্নন র‌্যান্সফোর্ড (১২শ ব্যক্তি) "About MCC Membership"। Melbourne Cricket Club। সংগ্রহের তারিখ ২০০৯-০৪-০৪।  "MCC and Melbourne Football Club"। Melbourne Cricket Club। সংগ্রহের তারিখ ১০ নভেম্বর ২০১১।  বিল পন্সফোর্ড মেরিলেবোন ক্রিকেট ক্লাব মেলবোর্ন ক্রিকেট গ্রাউন্ড দাপ্তরিক ওয়েবসাইট
বাংলাদেশের শিক্ষামন্ত্রী

শিক্ষামন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি বাংলাদেশ সরকারের শিক্ষা মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'শিক্ষামন্ত্রী' হিসাবে নিয়োগ প্রাপ্ত হন। বাংলাদেশের শিক্ষা মন্ত্রী, প্রতিমন্ত্রী এবং উপদেষ্টা হিসাবে দায়িত্ব পালনকারীদের তালিকা নিম্নরূপ: রাজনৈতিক দল       বাংলাদেশ আওয়ামী লীগ       বাংলাদেশ জাতীয়তাবাদী দল       জাতীয় পার্টি       নির্দলীয় বাংলাদেশের শিক্ষা মন্ত্রণালয় "সাবেক মন্ত্রী / উপদেষ্টাবৃন্দ"। বাংলাদেশ জাতীয় তথ্য বাতায়ন। সংগ্রহের তারিখ ৭ সেপ্টেম্বর ২০২১।  "প্রথম নারী শিক্ষামন্ত্রী হচ্ছেন দীপু মনি"। জাগোনিউজ২৪.কম। ৬ জানুয়ারি ২০১৯। সংগ্রহের তারিখ ৭ সেপ্টেম্বর ২০২১।  শিক্ষা মন্ত্রণালয় - সরকারি তথ্য বাতায়ন।
জাতিসংঘ শান্তিরক্ষীদের সংখ্যা অনুযায়ী দেশের তালিকা

২০২১ সালের ৩০ সেপ্টেম্বরের হিসাবে, জাতিসংঘের প্রতিবেদনের ভিত্তিতে জাতিসংঘের অভিযানে অবদানকারী দেশগুলোর প্রেরণকৃত শান্তিরক্ষীর তালিকা। সামরিক ও আধা-সামরিক বাহিনীর কর্মীদের সংখ্যা অনুযায়ী দেশের তালিকা Per capita values calculated based on List of countries and dependencies by population as of 28 September 2021. "Troop and police contributors"। United Nations Peacekeeping (ইংরেজি ভাষায়)। সংগ্রহের তারিখ ২০২১-১০-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কিন্নর কৈলাশ পর্বত

কিন্নর কৈলাশ (স্থানীয় নাম কিন্নের কৈলাশ) ভারতের হিমাচল প্রদেশ রাজ্যের একটি পর্বত। কিন্নর কৈলাশের উচ্চতা ৬০৫০ মিটার।এই পর্বতটি হিন্দু এবং বৌদ্ধ উভয় কিন্নরবাসীর দ্বারা পবিত্র হিসেবে গণ্য করা হয়। এই পর্বতটিকে মাঝে মাঝে তিব্বতের কৈলাশ পর্বতের সাথে গুলিয়ে ফেলা হয়।কিন্নর কৈলাশ বিন্যাস দক্ষিণে কিন্নর জেলার সীমানা তৈরী করে এবং এতে কিন্নর কৈলাশ (উচ্চতা- ৬০৫০মিটার) এবং জোরকানদেন (উচ্চতা-৬৪৭৩মিটার)পর্বত বিস্তৃত রয়েছে। যে গিরিবর্ত্মটি প্রবেশযোগ্য, তা হল ৫৩০০মিটার উচ্চতায় চারাং লা(গিরিবর্ত্ম) এটি হিমাচল প্রদেশের অন্যতম কঠিন ট্রেক। কিন্নর কৈলাশ পর্বত(৬০৫০মিটার),এটি একটি বিশাল একশিলা স্তম্ভ "একটি শিবলিঙ্গ বর্ণনার অনুরূপ এবং দিনের বিভিন্ন সময় হিসাবে রঙ পরিবর্তন করে। একটি ৭৯ ফুট উল্লম্ব শিলা গঠন, যা শিবের প্রতিনিধিত্বের জন্য, ধর্মীয় তাৎপর্য বহন করে এবং এই অঞ্চলে প্রাধান্য পায়।এটি শিবের পৌরাণিক জগতের বাসস্থানের একটি। কিংবদন্তি অনুযায়ী, এই মন্দির ভস্মাসুরের সময় থেকে রয়েছে, মারাত্মক প্রায়শ্চিত্তের পর এই অসুর (দৈত্য) দেবতা শিবের নিকট থেকে বর লাভ করেছিল যে, 'সে যদি কোনো ব্যক্তির মাথা স্পর্শ করে তবে তা তৎক্ষণাত ভস্ম বা ছাইয়ে পরিণত হবে'; যেহেতু অসুর পার্বতীকে অধিকার করতে চাচ্ছিলো তাই সে এই বর প্রাপ্তির পর শিবকে ভস্মে পরিণত করতে চেষ্টা করল। শিব অবস্থান পরিবর্তন করে লুকিয়ে থাকছিলেন; অবশেষে তিনি কিন্নর কৈলাশে আসেন ও কিছুসময় ধ্যানের জন্য এখানে থাকেন। এসময় ঘটনাক্রমে ভগবান বিষ্ণু অসুরকে হত্যা করার জন্য তাকে সাহায্য করেন। বিষ্ণু একজন নারী হিসেবে অসুরকে দেখা দেন এবং তাকে তার নিজের মাথায় হাত রাখতে বাধ্য করেন ফলশ্রুতিতে ভস্মাসুরের মৃত্যু হয়। ১৯৮০ তে কিন্নর কৈলাশ শিবলিঙ্গ ১৯৮০ তে কিন্নর কৈলাশ শিবলিঙ্গ ১৯৮০ তে কিন্নর কৈলাশ শিবলিঙ্গ ও তীর্থযাত্রী জোরকানদেন পর্বত (৬৪৭৩মিটার) কল্পা থেকে জোরকানদেন (৬৪৭৩মিটার) এবং সারং পর্বত ২০১৫র জুন মাসে কল্পাগ্রাম থেকে কিন্নর কৈলাশ ও জোরকানদেন পর্বত Deepak Sanan, Dhanu Swadi (২০০২)। Exploring Kinnaur in the Trans-Himalaya। Indus Publishing।  "kinnaur kailash generals @ above14000ft.com"। ১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৫।  [১] Kinner Kailash Trek, http://www.himalayanfrontiers.com/english/activities/d/trekking-1/kinner-kailash-parikrama-spiritual-tour-34.html ওয়েব্যাক মেশিনে আর্কাইভকৃত ১৯ সেপ্টেম্বর ২০১৫ তারিখে
পমি এমবাঙ্গা

এমপুমেলেলো পমি এমবাঙ্গা (ইংরেজি: Pommie Mbangwa; জন্ম: ২৬ জুন, ১৯৭৬) রোডেশিয়ার প্লামট্রি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট ধারাভাষ্যকারের দায়িত্ব পালন করছেন। ‘পমি’ ডাকনামে পরিচিত পমি এমবাঙ্গা মূলতঃ ফাস্ট বোলার হিসেবে দায়িত্ব পালন করতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন তিনি। ১৯৯৬ থেকে ২০০২ সাল পর্যন্ত জিম্বাবুয়ে ক্রিকেট দলে খেলেছেন। সমগ্র খেলোয়াড়ী জীবনে তিনি ১৫ টেস্ট ও ২৯ ওডিআইয়ে অংশগ্রহণ করেছেন। কমপক্ষে ২০ ইনিংসে অংশগ্রহণের পরিসংখ্যানে সকল টেস্ট ক্রিকেটারের চেয়ে তার ব্যাটিং গড় সর্বনিম্ন যা মাত্র ২.০০। ২০০৮ সাল পর্যন্ত নয়জন জিম্বাবুয়ের ক্রিকেটারদের একজন হিসেবে টেস্টে ৩০ উইকেট লাভ করেন। তারচেয়ে কেবলমাত্র হিথ স্ট্রিক ও ডেভিড ব্রেইন কম গড়ে উইকেট নিয়েছেন। ১৯৯৯ সালের ক্রিকেট বিশ্বকাপে অংশ নিয়েছিলেন তিনি। কিন্তু, ২০০২ সালের চ্যাম্পিয়ন্স ট্রফি প্রতিযোগিতায় অংশগ্রহণের পর দল থেকে বাদ পড়েন। Frindall, Bill (২০০৯)। Ask Bearders। BBC Books। পৃষ্ঠা 87। আইএসবিএন 978-1-84607-880-4।  "ICC Champions Trophy in Sri Lanka – Zimbabwe Squad"। cricinfo। ২১ আগস্ট ২০১৫।  অ্যান্ডি ফ্লাওয়ার জিম্বাবুয়ে জাতীয় ক্রিকেট দল ২০০২ আইসিসি চ্যাম্পিয়ন্স ট্রফি ইএসপিএনক্রিকইনফোতে পমি এমবাঙ্গা (ইংরেজি) ক্রিকেটআর্কাইভে পমি এমবাঙ্গা (সদস্যতা প্রয়োজনীয়) (ইংরেজি) Pommie's new playground, by Haydn Gill, published on Cricinfo on 3 May 2006
সলজবুর্গ (রাজ্য)

সলজবুর্গ (উচ্চারণ [ˈzalt͡sbʊʁk], বাভারিয়ান: Såizburg; ইতালীয়: Salisburghese) অস্ট্রিয়ার নয়টি রাজ্যের অন্যতম। রাজ্যটির রাজধানীর নামও একই: সিটি অব সলজবুর্গ। সলজবুর্গ দীর্ঘকাল ধরে প্রিন্স-বিশপের শাসনের অধীনে ছিল, তাই অস্ট্রিয়ার অন্যান্য সব রাজ্য থেকে সলজবুর্গের ইতিহাস-ঐতিহ্য ভিন্ন। সলজবুর্গ রাজ্যটি সালজাখ নামের নদীর প্রবাহ পথ ধরে বিস্তৃত হয়েছে। দক্ষিণে সেন্ট্রাল ইস্টার্ন আল্পস পর্বতমালার পাদদেশে রাজ্যটির শুরু হয়েছে। রাজ্যের সর্বোচ্চ উঁচু পর্বত মাউন্ট গ্রসভেনেডিগার, যার উচ্চতা ১১,৯৯৮ ফিট। এই পর্বতটি রাজ্যের উত্তরে আল্পস পর্বতমালার অন্তর্গত, যেখানে অস্ট্রিয়ার সাথে জার্মানির বাভারিয়া রাজ্যের আন্তর্জাতিক সীমানা রয়েছে। সলজবুর্গের উত্তরপূর্বে রয়েছে আপার অস্ট্রিয়া, পূর্বে স্টিরিয়া, দক্ষিণে ক্যারিন্থিয়া এবং দক্ষিণ-পশ্চিমে টিরোল ও সাউথ টিরোল (ইতালি)। সলজবুর্গের জনসংখ্যা ৫২৯,০৮৫, জনসংখ্যার দিক থেকে এটি অস্ট্রিয়ার অন্যতম ছোট রাজ্য। রাজ্যটির দক্ষিণ প্রান্ত দিয়ে আল্পস পর্বতমালার অবস্থান। এর মধ্যে অনেকগুলোর উচ্চতাই তিন হাজার মিটারের অধিক। উইকিমিডিয়া কমন্সে সলজবুর্গ (রাজ্য) সংক্রান্ত মিডিয়া রয়েছে। সলজবুর্গ রাজ্য পর্যটন বোর্ড সলজবুর্গ রাজ্য সরকার সলজবুর্গ ভ্রমণ নির্দেশিকা সলজবুর্গের আলোকচিত্র সংগ্রহ Tours in and around Salzburg Tours
তারকেশ্বর প্রণয়লীলা

তারকেশ্বর প্রণয়লীলা (অন্যান্য শিরোনাম: তারকেশ্বর যৌন-কেলেঙ্কারী, বা, মোহন্ত-এলোকেশী প্রণয়লীলা) বলতে বোঝানো হয় ১৯-শতকে তৎকালীন ব্রিটিশ রাজ শাসনাধীন কলকাতার জন-সাধারণ্যে বহুল আলোচিত একটি যৌন-কেলেঙ্কারীকে। এটি সংগঠিত হয়েছিলো 'এলোকেশী' নামীয় এক নারী, যিনি নবীন চন্দ্র নামীয় এক সরকারি কর্মচারী স্ত্রী ছিলেন, তার এবং তারকেশ্বরের শিব মন্দিরের প্রধান পুরোহিত (মোহন্ত)-এর মধ্যে। এই ঘটনার প্রেক্ষিতে নবীন তার স্ত্রীর শিরোশ্ছেদ করে। পরবর্তীতে ১৮৭৩ সালে তারেকশ্বর হত্যা মামলা নামে একটি আলোড়ন সৃষ্টিকারী বিচার কার্য সম্পন্ন হয় যেখানে স্বামী নবীন এবং মোহন্ত - উভয়কেই বিভিন্ন দৃষ্টিকোণ থেকে দোষী সাব্যস্ত করে শাস্তি প্রদান করা হয়। "The Mahant arrives in jail; Tarakeshwar affair"। Official site of Museum। Victoria and Albert Museum। সংগ্রহের তারিখ ৫ সেপ্টেম্বর ২০১১।  Chattopadhyay, Swati (২০০৫)। "Representing sexual transgression"। Representing Calcutta: modernity, nationalism, and the colonial uncanny। Routledge। পৃষ্ঠা 229–237। আইএসবিএন 0-415-34359-3।  কেচ্ছা - আনন্দবাজার পত্রিকায় প্রকাশিত রবিবাসরীয় প্রবন্ধ।
টমটম

টমটম হচ্ছে বাংলাদেশের বিভিন্ন অঞ্চল, বিশেষত: রাজধানী ঢাকা শহরের পুরান এলাকায় পরিবহন কাজে ব্যবহৃত ঘোড়ায় টানা গাড়ির পরিচিত নাম। বাংলাদেশের বিভিন্ন দুর্গম এলাকায় এটি আজও বেশ প্রচলিত একটি অযান্ত্রিক বাহন। প্রাপ্ত তথ্যানুসারে, ১৮৫৬ সালে সর্বপ্রথম ঢাকা শহরে ঘোড়ার গাড়ির প্রচলন ঘটে, যা তখন 'ঠিকা গাড়ি' নামে পরিচিত ছিল। অধ্যাপক মুনতাসীর মামুনের 'ঢাকা: স্মৃতি বিস্মৃতির নগরী-১' বই হতে জানা যায় যে, ১৮ শতকের প্রথম দিকে ঢাকায় বসবাসকারীদের মধ্যে আর্মেনীয়রা ছিলো অন্যতম প্রভাবশালী ও বণিক সম্প্রদায় এবং ১৮৫৬ সালে সিরকো নামীয় একজন আর্মেনীয়ই প্রথম ঢাকায় ঘোড়ার গাড়ির প্রচলন করেন। ১৮৪৪ সালে প্রকাশিত 'ক্যালকাটা রিভিউতে' নানা ধরনের ঘোড়ার গাড়ির কথা উল্লেখ রয়েছে; যাতে ঢাকায় চলাচলকারী গাড়িগুলোকে 'ক্রাহাঞ্চি' বা 'ক্রাঞ্চি' গাড়ি ('কারাচি গাড়ি') বলা হয়েছে। বর্তমানে ঢাকা শহরের বঙ্গবাজার, ফায়ার সার্ভিস, পশু হাসপাতাল, বকশীবাজার, নারিন্দা, সিদ্দিক বাজার, কেরানীগঞ্জ এলাকায় ৩৫ থেকে ৪০টি ও সদরঘাট থেকে গুলিস্তান রুটে ৩৩টি টমটম চলাচল করে। অন্যদিকে রাজশাহী শহরে মাত্র ৬টি টমটম চলাচল করলেও রংপুর বিভাগের দুর্গম চরাঞ্চলে একমাত্র বাহন হিসাবে এগুলো বহুল সংখ্যক ব্যবহৃত হয়। পুরান ঢাকা "পুরান ঢাকায় পুরনো টমটম"। www.kalerkantho.com। ইস্ট ওয়েস্ট মিডিয়া গ্রুপ লিমিটেড, ২৭ জানুয়ারি ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "চরাঞ্চলের একমাত্র বাহন ঘোড়ার গাড়ি"। www.mzamin.com। মানবজমিন, ৪ এপ্রিল ২০১৫। ৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "জানা-অজানা: ঐতিহ্যবাহী ঘোড়ার গাড়ি"। www.dailyjanakantha.com। গ্লোব-জনকন্ঠ শিল্প পরিবার, ২৩ জানুয়ারি ২০১৫। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "বিলুপ্তির পথে রাজশাহীর ঘোড়ার গাড়ি"। www.bdnews24.com। বিডিনিউজ২৪ডটকম, ২২ এপ্রিল ২০১৫। ২৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ : ২১ আগস্ট ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
হরতনি

হরতনি (বৈজ্ঞানিক নাম: Delias eucharis (Drury)) এক প্রজাতির মাঝারি আকারের প্রজাপতি, যার ডানা হলুদ ও সাদার মিশ্রণ এবং চওড়া লাল কল্কা পাড়যুক্ত। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য। প্রসারিত অবস্থায় হরতনির ডানার আকার ৬৬-৮৩ মিলিমিটার দৈর্ঘ্যের হয়। সাধারণত এই জাতীয় প্রজাপতিটি ভারতের প্রায় সর্বত্র এদের দেখা মেলে। এছাড়া পাকিস্তান, নেপাল, শ্রীলঙ্কা, ভুটান, মায়ানমারেও দেখা যায়। গাছের মাথায় মাথায় সাধারণত স্ত্রী প্রজাপতিরা ঘুরে বেড়ায়। এরা ধীরে এবং অলস গতিতে আহার্য উদ্ভিদের সন্ধান করে। আর পুরুষ প্রজাপতিরা ফুলের মধু খাওয়ার জন্য ঊড়তে থাকে বা এদের ভিজে মাটিতে বসে জল পান করতেও দেখা যায়। এই প্রজাপতির পিছনের ডানা উজ্জ্বল হলুদ বর্ণের। শীর্ষের একটু আগে থেকে শুরু করে নীচ অবধি লাল চওড়া কল্কা পাড় দেখা যায় এবং গোটা সীমানা কাঠ কয়লা রঙের রেখা দিয়ে ঘেরা। এই কাঠকয়লা দাগ আর লাল কল্কার মাঝে এক সরু সাদা দাগ আছে। ডানার ওপর পিঠ সাদা তার উপর শিরাগুলি কাঠ কয়লা রঙের। সামনের ডানার নিচের পিঠ ওপর পিঠের মতো এবং শীর্ষকোণে ঈষৎ হলুদাভ। হরতনির ডিম হালকা হলুদ বর্ণের হয়। এরা সাধারণত পাতার উল্টো পিঠে ডিম পাড়ে। হরতনি একসাথে ১০-২০ টা ডিম পাড়ে এক জায়গায়। তবে কিছু কিছু বিরল ক্ষেত্রে একসাথে এরা শত খানের ডিমও পাড়ে। শূককীট গুলি লম্বাটে এবং সবুজাভ ঘেঁষা পীতাভ বাদামি রঙের আর মাথাটা কালো। বয়স বাড়ার সাথে সাথে শরীরে অনেক ছোট ছোট গুটি দেখা যায়, সেখান থকে সাদা সাদা রোঁয়া দেখা যায় এবং সারা শরীর রোঁয়াতে ঢেকে যায়। এরা সব একসঙ্গে থাকে এবং একই দিকে মুখ করে বসে থাকে। এই শূককীট (নিশিন্দা) Vitex negundo, (বরামান্দা) Dendropthoe falcata,Helicanthus elastica Scurrula parasitica ইত্যাদি গাছের পাতার রসালো অংশ আহার করে। মূককীটের রঙ পীতাভ বাদামি, কিন্তু শূককীটের থেকে হাল্কা রঙের হয়। সারা শরীর জুড়ে অনেক কালো কালো বিন্দু দেখা যায়। পূর্বরাগ ডিম শূককীট প্রথম দশায় শূককীট মূককীট Dāśagupta, Yudhājit̲̲̲̲̲̲a (২০০৬)। Paścimabaṅgera prajāpati (1. saṃskaraṇa. সংস্করণ)। Kalakātā: Ānanda। পৃষ্ঠা 62। আইএসবিএন 81-7756-558-3।  Isaac, Kehimkar (২০০৮)। The book of Indian Butterflies। New Delhi। পৃষ্ঠা 187।publisher=Oxford University Press। আইএসবিএন 978 019569620 2।  Kunte, Krushnamegh (২০০০)। Butterflies of Peninsular India। New Delhi: Orient Blackswan Pvt. Ltd.। আইএসবিএন 81-7371-354-5।  উইকিমিডিয়া কমন্সে হরতনি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Delias eucharis
জয়ন্ত শেখর

জয়ন্ত শেখর পঞ্চকোট রাজ্য শাসনকারী শেখর রাজবংশের পঞ্চদশ রাজা ছিলেন। জয়ন্ত শেখর পঞ্চকোট রাজ্য শাসনকারী শেখর রাজবংশের চতুর্দশ রাজা হরবৈদ্যনাথ শেখরের পুত্র ছিলেন। তিনি ৫২৪ খ্রিস্টাব্দ হতে ৫৪১ খ্রিস্টাব্দ পর্য্যন্ত রাজ্য শাসন করেন। যুধিষ্ঠির শেখর, চন্দ্র শেখর, উদয়নাথ শেখর, কন্দর্প শেখর ও শম্ভুনাথ শেখর নামক তাঁর পাঁচ পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
যুধিষ্ঠির শেখর

যুধিষ্ঠির শেখর পঞ্চকোট রাজ্য শাসনকারী শেখর রাজবংশের ষোড়শ রাজা ছিলেন। যুধিষ্ঠির শেখর পঞ্চকোট রাজ্য শাসনকারী শেখর রাজবংশের পঞ্চদশ রাজা জয়ন্ত শেখরের পুত্র ছিলেন। তিনি ৫৪১ খ্রিষ্টাব্দ হতে ৫৬০ খ্রিষ্টাব্দ পর্য্যন্ত রাজ্য শাসন করেন। প্রথম পুরন্দর শেখর নামক তার এক পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
প্রথম পুরন্দর শেখর

প্রথম পুরন্দর শেখর পঞ্চকোট রাজ্য শাসনকারী শেখর রাজবংশের সপ্তদশ রাজা ছিলেন। প্রথম পুরন্দর শেখর পঞ্চকোট রাজ্য শাসনকারী শেখর রাজবংশের ষোড়শ রাজা যুধিষ্ঠির শেখরের পুত্র ছিলেন। তিনি ৫৬০ খ্রিস্টাব্দ হতে ৫৯১ খ্রিস্টাব্দ পর্য্যন্ত রাজ্য শাসন করেন। ভীম শেখর ও মহেন্দ্র শেখর নামক তাঁর দুই পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
ভীম শেখর

ভীম শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ছিলেন। ভীম শেখর পঞ্চকোট রাজ্য শাসনকারী শেখর রাজবংশের সপ্তদশ রাজা প্রথম পুরন্দর শেখরের পুত্র ছিলেন। তিনি ৫৯১ খ্রিষ্টাব্দ হতে ৬১৬ খ্রিষ্টাব্দ পর্য্যন্ত রাজ্য শাসন করেন। সুন্দর শেখর ও মোহন শেখর নামক তার দুই পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
সুন্দর শেখর

সুন্দর শেখর পঞ্চকোট রাজ্য শাসনকারী শেখর রাজবংশের ঊনবিংশ রাজা ছিলেন। সুন্দর শেখর পঞ্চকোট রাজ্য শাসনকারী শেখর রাজবংশের অষ্টাদশ রাজা ভীম শেখরের পুত্র ছিলেন। তিনি ৬১৬ খ্রিষ্টাব্দ হতে ৬৩০ খ্রিষ্টাব্দ পর্য্যন্ত রাজ্য শাসন করেন। গোবিন্দ শেখর, নরেন্দ্র শেখর ও রণজিৎ শেখর নামক তার তিন পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
গোবিন্দ শেখর

গোবিন্দ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন। গোবিন্দ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা সুন্দর শেখরের পুত্র ছিলেন। তিনি ৬৩০ খ্রিষ্টাব্দ হতে ৬৪৯ খ্রিষ্টাব্দ পর্য্যন্ত রাজ্য শাসন করেন। প্রথম লক্ষ্মণ শেখর নামক তার এক পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
প্রথম লক্ষ্মণ শেখর

প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন। প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা গোবিন্দ শেখরের পুত্র ছিলেন। তিনি ৬৪৯ খ্রিষ্টাব্দ হতে ৬৭৬ খ্রিষ্টাব্দ পর্য্যন্ত রাজ্য শাসন করেন। প্রথম জগমোহন শেখর ও অভয়নাথ শেখর নামক তার দুই পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।
প্রথম জগমোহন শেখর

প্রথম জগমোহন শেখর পঞ্চকোট রাজ্য শাসনকারী শেখর রাজবংশের বাইশতম রাজা ছিলেন। প্রথম জগমোহন শেখর পঞ্চকোট রাজ্য শাসনকারী শেখর রাজবংশের একুশতম রাজা প্রথম লক্ষ্মণ শেখরের পুত্র ছিলেন। তিনি ৬৭৬ খ্রিষ্টাব্দ হতে ৭১৪ খ্রিষ্টাব্দ পর্য্যন্ত রাজ্য শাসন করেন। বিক্রম শেখর নামক তার এক পুত্র ছিল। রাখালচন্দ্র, চক্রবর্তী (২০১৩) [১৯৩৩]। দিলীপ কুমার গোস্বামী, সম্পাদক। পঞ্চকোট ইতিহাস (চতুর্থ সংস্করণ)। বজ্রভূমি প্রকাশনী, বিদ্যাসাগর পল্লী, সাউথ লেক রোড, পুরুলিয়া, পশ্চিমবঙ্গ -৭২৩১০১।